Diari Oficial de la Generalitat Valenciana


Sumari del DOGV 8586, del 08-07-2019 (2019/6712)

RESOLUCIÓ de 27 de juny de 2019, del director gerent del Consorci Hospital General Universitari de València (CHGUV), per la qual es convoca d'ocupació temporal de la categoria de tècnic i tècnica especialista en radioteràpia (BET/07/19).
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8586

Data del DOGV
:   08-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6712


Data del document
:   27-06-2019

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 27 de juny de 2019, del director gerent del Consorci Hospital General Universitari de València (CHGUV), per la qual es convoca d'ocupació temporal de la categoria de tècnic i tècnica especialista en radioteràpia (BET/07/19). [2019/6712]  
De conformitat amb les normes reguladores per a la contractació de duració determinada i la millora d'ocupació, aprovades per Resolució de 15 de juny de 2016, del director gerent del CHGUV (DOGV 7811, 22.06.2016), seguint el que es disposa en els articles 10.2 i 11 de les referides normes i en ús de les atribucions contingudes en l'apartat segon, punt 10, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc convocar la borsa d'ocupació temporal de la categoria de tècnic/a especialista en radioteràpia del CHGUV, conformement amb el que es disposa en les esmentades normes i en les següents bases:  
  
1. Objecte  
La convocatòria té per objecte constituir la borsa d'ocupació temporal de la categoria de tècnic/a especialista en radioteràpia del CHGUV (BET/07/19).  
  
2. Requisits  
Per a formar part de les borses s'han de complir i d'acreditar els següents requisits:  
a) Estar en possessió de la titulació de tècnic/a superior en radioteràpia i dosimetria equivalent.  
b) Posseir l'aptitud psicofísica i funcional necessària per a l'acompliment de les funcions pròpies de la plaça i categoria a la qual s'opta.  
c) No haver sigut separat/ada mitjançant expedient disciplinari del servei de qualsevol administració pública o servei de salut, ni trobar-se inhabilitat/ada per a l'exercici de funcions públiques, ni si s'escau per a l'exercici de la professió corresponent.  
d) Complir els altres requisits i obligacions establits en l'article 3 de les normes reguladores per a la contractació de duració determinada i la millora d'ocupació aprovades per Resolució de 15 de juny de 2016, del director gerent del CHGUV, tot això sense perjudici de les restants obligacions pròpies de la relació laboral.  
Els requisits han de complir-se l'últim dia de termini de presentació de sol·licituds i cal mantenir-los durant tot el temps de permanència en la borsa corresponent.  
  
3. Sol·licituds, termini i documentació necessària  
3.1. Sol·licituds i documentació adjunta.  
A les sol·licituds de participació, segons el model que es recull en l'annex adjunt, emplenades com cal, cal adjuntar la documentació acreditativa dels mèrits que es pretenen fer valdre (original o fotocòpia degudament compulsada per anvers i revers), d'acord amb el barem establit en la base 11.1 de les normes reguladores del procediment, a excepció de l'apartat 11.1.B del barem de mèrits, que s'han d'acreditar i valorar d'ofici, si s'escau.  
  
La comissió de valoració, que només ha de valorar la documentació acreditada com cal i aportada dins del termini i en la forma escaient, podrà requerir qualsevol aclariment sobre aquesta. Quan el requeriment no siga atés, no és valorat el mèrit corresponent. En cas de constatar-se l'existència d'inexactituds o falsedats, l'òrgan de gestió podria excloure-les sense perjudici de les responsabilitats de qualsevol altra mena que s'exigisquen.  
3.2. Termini i lloc de presentació.  
El termini per a presentar les sol·licituds és d'un mes, a comptar des de l'endemà de la publicació de la present resolució en el Diari Oficial de la Generalitat Valenciana (DOGV) i acabarà el mateix dia del mes següent a aquell en què s'haja publicat. Si fora inhàbil, el termini conclouria el següent dia hàbil.  
Les sol·licituds emplenades i la seua documentació adjunta s'han de presentar preferentment en el Registre General del CHGUV (horari de 09.00 a 14.00, de dilluns a divendres) o, en defecte d'això, a través de qualssevol de les formes possibles de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
En cas d'optar-se per la presentació de la sol·licitud a través de les oficines de Correus, haurà d'observar-se la forma establida en l'article 31 del Reial decret 1829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds s'han de presentar en sobre obert, i ha de constar en la capçalera dels documents, amb claredat, el nom de l'oficina així com el lloc, data, hora i minut de la seua admissió; en cas que no es fera així, la data d'entrada seria la que consta en el Registre General del CHGUV. Els sobres hauran d'enviar-se a la següent adreça postal: Consorci Hospital General Universitari de València, av. Tres Creus, 2 - CP 46326.  
  
4. Procediment  
Després d'haver acabat el termini de presentació de sol·licituds, la comissió de valoració avaluarà els mèrits acreditats d'acord amb el barem aplicable i seguidament haurà de publicar la relació provisional, ordenada per puntuació. Aquesta relació s'ha de fer pública en el tauler d'anuncis i en la web corporativa per un termini de 15 dies hàbils, a fi que els aspirants, si s'escau, presenten en aquest termini les al·legacions que consideren oportunes.  
Després d'haver conclòs el termini de presentació d'al·legacions i, si s'escau, d'haver-les resolt, les comissions de valoració han de publicar en els mateixos mitjans la relació definitiva, que és remesa com a proposta a l'òrgan competent per a la constitució de la borsa.  
  
5. Barem  
S'aplicarà el següent barem, establit en l'article 11.1 de les normes reguladores del procediment:  
A. Formació i experiència professional, fins a un màxim de 70 punts:  
a) Per cada mes complet treballat en institucions sanitàries públiques, tant de gestió directa com indirecta, en la mateixa categoria i, si s'escau, especialitat, 0,30 punts.  
b) Per cada mes complet treballat en institucions sanitàries públiques tant de gestió directa com indirecta, en categoria diferent i, si s'escau, especialitat, 0,15 punts.  
c) Formació en l'especialitat a la qual s'opta per la via de professional intern/a resident:  
- Especialitat amb programa formatiu de 2 anys, 14,4 punts.  
- Especialitat amb programa formatiu de 3 anys, 21,6 punts.  
- Especialitat amb programa formatiu de 4 anys, 28,8 punts.  
- Especialitat amb programa formatiu de 5 anys, 36 punts.  
A aquest efecte es considera la duració del programa formatiu per a l'especialitat en el moment d'aplicació del barem.  
B. Resultat obtingut en les proves selectives, fins a un màxim de 26 punts:  
Es valorarà la nota obtinguda en les últimes proves selectives convocats pel CHGUV en la categoria o especialitat de què es tracte, de conformitat amb la següent escala:  
B.1) Nota del primer exercici:  
De 0,5 a 3,99: 2 punts.  
De 4 a 4,99: 4 punts.  
De 5 a 6,99: 6 punts.  
De 7 a 10: 8 punts.  
B.2) Nota del segon exercici:  
De 0,5 a 3,99: 3 punts.  
De 4 a 4,99: 6 punts.  
De 5 a 6,99: 12 punts.  
De 7 a 10: 18 punts.  
En el cas de tractar-se d'exercici únic, s'aplicarà el següent barem:  
  
De 0,5 a 3,99: 5 punts.  
De 4 a 4,99: 10 punts.  
De 5 a 6,99: 18 punts.  
De 7 a 10: 26 punts.  
C. Coneixements de valencià.  
S'acrediten mitjançant l'aportació de la certificació expedida per la Junta Qualificadora de Coneixements de Valencià, que s'ha de valorar conformement amb aquesta escala:  
Nivell oral - A2: 1,00 punts.  
Nivell elemental - B1: 2,00 punts.  
Nivell intermedi - C1: 3,00 punts.  
Nivell superior - C2: 4,00 punts.  
Es pot valorar exclusivament el nivell més alt acreditat.  
Els empats en les puntuacions finals es resoldran a favor de l'aspirant amb major puntuació en l'apartat B del barem (resultat obtingut en les proves selectives). En cas de persistir l'empat, aquest es resoldrà per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
La comissió només ha de valorar els mèrits obtinguts fins a la data de la publicació de la present resolució en el DOGV.  
  
6. Comissió avaluadora  
Per a la valoració dels mèrits, es constituirà una comissió de conformitat amb el que es disposa en l'article 14 de les normes reguladores. Aquesta comissió s'ha de fer pública en el tauler d'anuncis i en la web corporativa.  
  
7. Normativa aplicable  
La present convocatòria i les borses que es constituïsquen, es regiran per la Resolució de 15 de juny de 2016, del director gerent, d'aprovació de les normes reguladores per a la contractació de duració determinada i la millora d'ocupació. Tot això sense perjudici de les restants normes jurídiques que pogueren ser aplicable.  
  
8. Règim jurídic  
La relació laboral que es formalitze, si s'escau, es regeix per les clàusules del contracte de treball, pel que es disposa en el conveni col·lectiu del personal laboral del CHGUV, per l'Estatut dels treballadors i per les altres normes aplicables.  
  
9. Publicitat  
En compliment de la disposició final primera de les normes reguladores del procediment la present convocatòria és objecte de publicació en el DOGV. La resta de resolucions i acords de l'òrgan de gestió o de les comissions de valoració s'han de fer públics, de manera oficial, en el tauler d'anuncis de la Direcció de Recursos Humans del CHGUV, i amb caràcter informatiu, es publicaran en la web corporativa.  
  
  
10. Recursos  
Contra la present convocatòria, que no esgota la via administrativa, podrà interposar-se un recurs d'alçada davant la Presidència del CHGUV, dins del termini d'un mes des de l'endemà de la seua publicació, sense perjudici de la interposició de qualsevol altre recurs que es considere procedent, de conformitat amb el que es disposa pels articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Després d'haver transcorregut l'esmentat termini sense que s'haja interposat cap recurs, està resolució és ferma amb caràcter general.  
  
València, 27 de juny de 2019.- El director gerent del CHGUV: Enrique Ortega González.